Lav et referat af nedenstående tekst:

Tekst:
En 66-årig årig mand fra Skalborg-området, kan efter et solouheld søndag aften se frem til både bøde, frakendelse af kørekortet og et erstatningskrav. Det gik nemlig rivende galt, da manden - spirituspåvirket - satte sig ind sin bil, startede den og kørte nord på ad Hobrovej i Skalborg. Hans rute var planlagt til at fortsætte mod øst ad Indkildevej, men inden det kom så vidt, kørte han galt. - Han vil til højre ad Indkildevej, men ender med at få sig placeret i en forkert vognbane, og da han så vil dreje, kører han direkte ind i lyssignalet, så hele lyskrydset bliver mørklagt, fortæller vagtchef ved Nordjyllands Politi Karsten Højrup Kristensen. Da Nordjyllands Politi ankommer til stedet, kan de hurtigt konstatere, at manden er spirituspåvirket, og han bliver derfor anholdt og taget med på stationen, hvor man, som proceduren byder, udtog en blodprøve, der skal afsløre mandens eksakte promille. Han kan derfor se frem til en bøde, en frakendelse af kørekortet og et erstatningskrav på det ødelagte lyssignal. Lyssignalet er mandag morgen i funktion igen. Politiet fik efter uheldet tilkaldt en reperatør.

Referat:
En bilist kørte søndag aften ind i et lyssignal i Skalborg og mørklagde derved hele krydset.